Suriya fuqarolarining mamlakat qonun chiqaruvchi organi uchun saylovlarda ishtirok etishlari uchun ovoz berish punktlari ochildi, deb xabar qilmoqda SANA (Suriya arab axborot agentligi) agentligi. 7 mingdan ortiq saylov uchastkalari ertalab, mahalliy vaqt bilan soat 7dan (Toshkent vaqti bilan soat 9:00) faoliyatini boshlagan. Saylov uchastkalari kechki soat yettigacha saylovchilarni qabul qiladi. Ovoz berish jarayoni, markaziy saylov komissiyasi qaroriga ko‘ra, soat 5:00da yakunlanishi mumkin. Mazkur siyosiy jarayonni yoritish maqsadida Damashqdagi Sheraton mehmonxonasida media-markaz ham tashkil etilgan. AQSh davlat departamenti matbuot kotibi Mark Toner Suriya parlamenti uchun saylovlarni mamlakatdagi vaziyatni hisobga olganda, noo‘rin o‘tkazilayapti, deb hisoblagan edi.